
PËR KALIMIN NË PËRGJEGJËSI ADMINISTRIMI TË MINISTRISË SË INFRASTRUKTURËS DHE ENERGJISË, TË PASURISË ME NR. 1/56, ZONA KADASTRALE 8150, TIRANË
 
Në mbështetje të nenit 100 të Kushtetutës dhe të neneve 13 e 14, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:
 
1. 	Kalimin në përgjegjësi administrimi të Ministrisë së Infrastrukturës dhe Energjisë, të pasurisë me nr. 1/56 (trualli dhe ndërtesa), zona kadastrale 8150, me adresë: bulevardi “Dëshmorët e Kombit”, Tiranë, për t’u përdorur për mjedise pune për nevojat e Ministrisë së Infrastrukturës dhe Energjisë.
2. 	Ministrisë së Infrastrukturës dhe Energjisë i ndalohet të ndryshojë destinacionin e pronës së përcaktuar në pikën 1, të këtij vendimi, ta tjetërsojë apo t’ua japë në përdorim të tretëve.
3. Ngarkohen Ministria e Infrastrukturës dhe Energjisë dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

